પ્રહ્લાદના જ એક કામ માટે જ્યારે ગુરુ જાય છે ત્યારે તેને અનાયાસ આયેશા મળે છે અને તેનામાં એક પરિવર્તન આવવું શરૂ થાય છે. ગુરુ આયેશાનો સાથ લઈને હવે જીવવા માગે છે અને આયેશા પણ ગુરુ સાથે રહેવા માગે છે. આયેશા અને ગુરુ મૅરેજ કરી લે છે અને ગોવા છોડી મુંબઈ આવીને નવી જિંદગી શરૂ કરે છે. સુખરૂપ જીવનની હજી તો માંડ શરૂઆત થઈ છે ત્યાં જ કેટલીક ઘટનાઓ એવી બનવા માંડે છે જેને કારણે ગુરુ અપસેટ થઈ જાય છે. ગુરુ એ ઘટનાઓના મૂળમાં કોણ છે એ શોધવાનું શરૂ કરે છે, પણ તેને કોઈ રસ્તો દેખાતો નથી. એક દિવસ અચાનક આયેશા પર હુમલો થાય છે અને તેને મારી નાખવામાં આવે છે.